Case ID: 1170780
Sentence 0: İddia tələbi onunla əsaslandırılmışdır ki, İddiaçı Bank BTB ASC-nin Premium filialında Bank BTB ASC ilə arasında bağlanmış xx.xx.2012-ci il tarixli müqaviləyə əsasən ipoteka ilə yüklü edilmiş Lexus LX 570 markalı, 2012-ci il buraxılışlı **-RO-*** dövlət qeydiyyat nişanlı avtomaşına mülkiyyət hüququ əldə etmişdir, banka olan 88032 manat borcundan 44854 manat iddiaçı tərəfindən hissə-hissə vaxtından əvvəl ödənilmişdir, həmin avtomaşını Bakı şəhəri,Yasamal rayonu ərazisində yerləşən, Cavabdeh2 tərəfindən istifadə edilən MİR avtosalonunda satışa qoyulan zamanadək onun Bank BTB ASC ilə arasında heç bir anlaşılmazlıq olmamışdır, banka olan öhdəliyini vaxtından əvvəl tamamilə ödəmək üçün mülkiyyətində olan Lexus LX 570 markalı avtomaşını 2014-cü ilin sentyabr ayında Bakı şəhəri, Yasamal rayonu ərazisində yerləşən MİR avtosalonunda 100.000 ABŞ dollarına satışa qoymuşdur, razılıqlarına əsasən cavabdeh ilə birlikdə Bank BTB-yə gedərək həmin maşının üzərində olan nömrəsinin çıxarılması üçün DYP-ə məktub vermələrini xahiş etmişlər, cavabdeh Q.Əhədov avtomobili satılanadək aylıq ödənişlərin onun tərəfindən ödəniləcəyini və avtomobil satıldıqdan sonra qalan vəsaitləri bir dəfəyə ödəyəcəyini bildirmişdir, bank ona məktub vermiş və iddiaçı da məktubu DYP-ə təqdim etmək üçün Q.Əhədova vermişdir, nömrə dəyişildikdən sonra 2015-ci il fevral ayında Bank BTB ASCnin Premium Filialından ona zəng edilərək salon tərəfindən ödənişlərin edilmədiyini bildirmişlər, iddiaçı nə vaxtdan etibarən ödəniş ödənilmədiyini soruşanda, ona cavab olaraq 5 ay ödəniş edilmədiyi bildirilmişdir, ona həmçinin bildirilmişdir ki, onun tərəfindən vaxtından əvvəl və artıq ödəmələr olduğundan sistem həmin artıq ödəmələri silmişdir, İddiaçı bu barədə Q.Əhədov ilə əlaqə saxladıqdan sonra öyrənmişdir ki, Q.Əhədov maşını Rövşən İslamov adlı şəxsə satmış, lakin ona ilkin ödəniş olaraq 28.000 ABŞ dolları ödənilmişdir, yerdə qalan məbləğ isə 01 ay ərzində ödəniləcəkdir, İddiaçı Q.Əhədov ilə birlikdə banka getmiş və borc barədə arayış almış və avtomobili axtarışa vermişlər, Yol polisindəki kameralar vasitəsi ilə avtomobilin ölkədən çıxarılması və Gürcüstan Respublikasıərazisinə keçirilməsi onlara məlum olmuşdur, bu barədə Yasamal Rayon Polis İdarəsinə məlumat vermişlər, baş vermiş hadisə barədə cinayət işi başlanmışdır, Rövşən İslamov maşını alaraq sonradan adları istintaq orqanları vasitəsi ilə müəyyən edilmiş Anar Əliyev, Rəşad Dadaşov, Faiq Abdurəhmanovun köməyi ilə qaçaqmalçılıq yolu ilə ölkə sərhədindən kənara çıxarmaqla Gürcüstan Respublikasına aparmışdır və satmışdır, Yasamal Rayon Məhkəməsinin xx.xx.2015-ci il tarixli qətnaməsi ilə iddiaçıdan ümumilikdə cəmi 65223.42 manat pul vəsaiti iddiaçıdan tutularaq Bank BTB ASC-yə verilməsi qət edilmişdir, göründüyü kimi o avtomobili Mir Avtosalonunu sahibinin qardaşı Q.Əhədova şifahi formada razılaşma əsasında satmışdır, Q.Əhədov isə maşını 100.000 ABŞ dolları dəyərində R.İsmayılov adlı şəxsə satmışdır, Rövşən isə həmin maşını başqasına satmışdır, dediyinə görə 28.000 ABŞ dolları almışdır, lakin o, əldə etdiyi puldan nə iddiaçıya nə də Bank BTB ASC-ə ödəməmişdir.